טל מוסרי

טל מוסרי (נולד ב-30 באוגוסט 1975) הוא שחקן, מנחה טלוויזיה, מדבב, כוכב ילדים וזמר ישראלי.

ראשית חייו
מוסרי נולד וגדל ברמות צהלה שבתל אביב. אחיו הוא השחקן, הבמאי והמדבב עידו מוסרי, ולהם אחות צעירה בשם שני. אימו היא רחל מוסרי (דר) שבעברה שרה בלהקת פיקוד מרכז והשתתפה ב"רד אלינו לבקעה".

מוסרי ציין שהוא ממוצא מצרי מצד אביו.

כבר מגיל צעיר החל להופיע בתוכניות טלוויזיה שונות.

התחנך תחילה במגמת התיאטרון בבית הספר לאמנויות תל אביב, ולאחר מכן בבית ספר התיכון תלמה ילין שבגבעתיים.

בצה"ל שירת תחילה בחיל המודיעין, לאחר-מכן עבר ללהקת חיל החינוך וכן בהמשך ללהקת חינוך מיוחד, ונודע בביצועו לשיר "חורף 73".

 קריירה 

 כמנחה, זמר ושחקן 
מוסרי השתתף בילדותו בתוכניות הטלוויזיה "תופסים ראש" ו"קריאת כיוון"; וכמו כן היה חבר בלהקת צעירי תל אביב בין השנים 1991–1994, והשתתף בסדרות של הלהקה "לא כולל שירות" ו"תלויים באוויר".

ב-1997 הצטרף מוסרי לצוות המנחים של ערוץ הילדים.

ב-1999 שיחק עם כוכבי ערוץ הילדים בסרט הילדים "הכבש השישה עשר" על פי שיריו של יהונתן גפן.

ב-2000 שיחק שוב עם כוכבי ערוץ הילדים בסרט הילדים "כובע קסמים" על פי שירי משוררים קלאסיים.

ב-2001 השתתף בסרט הילדים "ורק אני לא" המבוסס על שיריו של יהודה אטלס, גילם את דורון המורה לדרמה, אחראי על מופע סוף השנה.

ב-2002 שיחק בסדרה "לחיי הערבה", אשר הייתה פרודיה על הטלנובלה "לחיי האהבה" גילם את דמותה של הדסה הדסי אשתו של שלמה.

באותה השנה שיחק בסרט הקלאסיקה והדרמטי של ערוץ הילדים "אח שלי הגדול" גילם את אורי, חייל שנהרג במהלך שירותו הצבאי, אחיו של אסף (עופר סקר), בן 13 המתקשה להתמודד עם הכאב והגעגועים, ומנהל איתו שיחות בדמיונו, עם השנים הסרט הפך לסמל ביום הזיכרון לחללי מערכות ישראל.

ב-2003 גילם את רונן בסדרת המערכונים "ברוכים הבאים לבית ספר חגבים" ששודרה בערוץ הילדים. התארח בתפקיד עצמו בעונה הראשונה של סדרת הטלוויזיה הקומית "הפיג'מות" ששודרה בערוץ הילדים, התארח שוב בתפקיד עצמו גם בעונה החמישית, השישית והשביעית של הסדרה.

בשנת 2005 שב לגלם את רונן בסדרת המערכונים "הצלצול הוא בשבילי" סדרת המשך לסדרה "ברוכים הבאים לבית ספר חגבים" ששודרה בערוץ הילדים. באותה השנה גם השתתף בתוכנית הפרידה של עודד מנשה מערוץ הילדים שנקראת "לעודד באהבה".

בשנים 2005–2007, 2013–2014 שיחק במשך 5 עונות בסדרת הנוער "השמיניה" בתפקיד עמוס "דדי" דביר: אביהם של איה (הילי ילון), ניני (ידידיה ויטל), תמר (אביב בוכלר) וירון (איתמר כרמלי), ובן זוגה של דגנית (אדית חצור).

ב-2006 שיחק בתפקיד אורח בעונה השלישית של הדרמה היומית "השיר שלנו" של yes בתור יריב, אחיו של ששי טל (עידו מוסרי) שבמציאות הוא גם אחיו.

בשנים 2007–2010 שיחק בסדרה "האי" למשך כשלוש עונות בתפקיד בלו וגורדון מילר.

בשנת 2008 שיחק בסרט המוזיקלי "היא לא תדע" ששודר בערוץ הילדים, הסרט מבוסס על שיריו של דני סנדרסון.

בשנים 2010–2011 שיחק מוסרי בסדרה "מה בכריש?" בתפקיד קוסם האנייה, אברם קדברם.

ב-2012, השתתף בתוכנית "גאליס" בתפקיד וולקן, אחיה של גאיה.

בשנת 2013, הנחה את התוכנית "הבנים והבנות", וחזר לשחק את דדי דביר בעונה הרביעית של "השמיניה".

בנוסף, החל משנת 2013, משמש מוסרי כפרזנטור של רשת חנויות הצעצועים "עידן 2000".

בשנת 2014, השתתף בסדרה "שוברי גלים" של yes בערוץ הילדים בתפקיד בונדר. באותה שנה השתתף בילדים יוצרים סרטים של HOT בתפקיד הבמאי של ההצגה שלגיה.

מוסרי הנחה תוכניות רבות בערוץ הילדים, כמו "ניפגש בסיבוב" ו"הקול נשאר במשפחה" יחד עם רוני דואני ו"סתאאאם!". כמו כן השתתף בתוכניות בערוץ לוגי.

בשנת 2016 התארח בעונה הראשונה של הסדרה הקומית של אדיר מילר שנקראת "צומת מילר" ששודרה בערוץ 2, שיחק בתפקיד עצמו.

ב-2023 השתתף בעונה השלישית של התוכנית "הזמר במסכה" בתחפושת מלך השח, לצדה של מיכל ינאי, בתחפושת מלכת השח, ובאותה שנה הוקם ערוץ חדש לגיל הרך מבית ערוץ הילדים בשם ערוץ יויו, בו הוא מככב בערוץ, ואחר כך הנחה את התוכנית "חזקים ביחד" לצד קופיקו (ליאור דטאוקר) ששודרה בערוץ ג'וניור ובערוץ הכוכבים ובאתר ובאפליקציית youkid.

 מעבר לערוץ ניקלודיאון 
ב-29 במאי 2015, הודיע מוסרי בחשבון האינסטגרם שלו על פרישתו מהנחיה בערוץ הילדים. הוא הסביר כי "הגיע הזמן להיפרד ולצאת לדרך חדשה". ב-31 במאי, נודע כי עבר לערוץ ניקלודיאון. הדבר עורר סערה גדולה בתחום התקשורתי וגרר תגובות רבות, רובן הומוריסטיות, בהן התואר "בוגד", מצד הגולשים ברשתות החברתיות ובעיקר בדף הפייסבוק שלו. מהערוץ נטען ב-2017 כי מוסרי פוטר ולא פרש. בעת עזיבתו היה מוסרי המנחה הוותיק ביותר בערוץ הילדים. הוא מחזיק בשיא משך ההנחיה הגדול ביותר בתולדות הערוץ - 18 שנים.

ב-17 בדצמבר 2015, יצאה הסדרה הראשונה שלו בערוץ ניק ג'וניור "מיץ ושיר". הסדרה זכתה להוקרה רבה ולהערכה חינוכית.

ב-31 בינואר 2016, הנחה את התוכנית "צ'מפיונסניק", שאותה אף הכין עם חברו, גיורא חמיצר.

בשנים 2016–2019 שיחק בסדרה "נעלמים" בתפקיד משנה אחיו של עידו, שעובד עם פיזנטי ונקלע לשורת הסתבכויות.

ב-2020, החל לשחק בסדרת הנוער "זיגי" בתור המפיק של המופע הגדול, וגם ב-2021 שיחק בעונה השנייה של הסדרה, כתפקיד אורח, אך ב-2022, חזר לתפקידו בעונה הרביעית אחרי שלא השתתף בעונה השלישית. הוא שיחק את בן קלוגר בסדרת הנוער "ספיידרז" בערוץ TeenNick. בספטמבר של אותה שנה שיחק בסדרת הילדים "צוות הצלה" את מנצח המקהלה דובל'ה.

ב-2021, הנחה את התכנית "מרימים מסך" בערוץ 8, בה הוא ראיין את מיטב השחקנים של תיאטרון "הבימה".

 החזרה לערוץ הילדים 
ב-25 בנובמבר 2021, נודע כי חוזה הבלעדיות של מוסרי עם ערוץ ניקלודיאון הסתיים, וכי הוא יחזור להנחות בערוץ הילדים בעונה החדשה של "ששטוס".

 כמדבב 
לאורך השנים השתתף מוסרי גם בדיבוב לעברית של סדרות ושל סרטי אנימציה רבים, כגון "צבי הנינג'ה" (בתפקיד רפאל), "ספיידרמן: סדרת האנימציה", "ספיידרמן המדהים" (בתפקיד פיטר פרקר/ספיידרמן), "בולי איש השלג", "תום סויר", "מחנה טופי" ו"דאוס" (בתפקיד דאוס).

 בתיאטרון ובמופעי במה 
מוסרי השתתף במספר הצגות ב, בהן "המפקח", "שבעה" ו"נתניה". כמו כן שיחק בהצגה "מכתב לנועה" בתיאטרון בית ליסין, ובהצגות "תשמ"ד", "סימני דרך" וגבעת חלפון אינה עונה ו-"בוסתן ספרדי" בתיאטרון הבימה.

החל משנת 2016, מוסרי מככב במופעי במה לצידו של "בובספוג" הדמות מערוץ ניקלודיאון.

מאוקטובר 2021, משחק במחזמר "הכבש השישה עשר", בתיאטרון הלאומי הבימה

 בפסטיגל 
מוסרי הופיע בפסטיגל אחת-עשרה פעמים: בשנים 1997, 1998, 2000, 2002, 2006, 2008, 2010, 2012, 2014, ו-2020, 2025. לפיכך, הוא מחזיק בשיא כמות ההופעות במופעי הפסטיגל במקום השני אחרי אליאנה תדהר, שלעומת מוסרי עשתה את שלושה-עשר הפסטיגלים שלה ברצף. בחנוכה 2025 השתתף ב־Imagine פסטיגל.

 חיים אישיים 
בתחילת שנות ה-2000 ניהל זוגיות במשך כשנה עם השחקנית ימית סול.

מוסרי נשוי לנעם בן-גוריון, נכדתו של אריה בן-גוריון (אחיינו של דוד בן-גוריון). לזוג שני בנים ובת, והם מתגוררים בתל אביב.

במהלך שנת 2006 במסגרת כתבה ב-ynet במטרה ליצור שינוי תדמיתי, בחר מוסרי לחשוף פרטים מחייו האישיים, שכללו, בין היתר, מעורבות בחיי הלילה ושימוש בסמי מסיבות כגון קוקאין.

 פרסים בהם זכה 
 1996: פרס התיאטרון הישראלי בקטגוריית "השחקן המבטיח".
 2021: פרס השחקן המצטיין של תיאטרון הבימה ע"ש קרן אהלה הלוי.
 2022: פרס השחקן הוותיק ביותר בערוץ הילדים.

פילמוגרפיה
סדרות ותוכניות טלוויזיה
1989–1991: "תופסים ראש" - טל מוסרי
1991–1993: "לא כולל שירות" - טל מוסרי
1998: "עולמו המופלא של אוגוסטוס אגדתי"
1999: "הכבש השישה עשר" - טל
1999: "כל העולם במה" - אייבי / טיבלט
2002-2003: "לחיי הערבה" - הדסה הדסי / דמויות שונות
2003: "ברוכים הבאים לבית ספר חגבים" - רונן / דמויות שונות
2003-2011: "הפיג'מות" - בתפקיד עצמו
2005: "הצלצול הוא בשבילי" - רונן / דמויות שונות
2005: "לעודד באהבה" - בתפקיד עצמו
2005-2014: "השמיניה" - עמוס "דדי" דביר
2006: "השיר שלנו" - יריב טל
2007: "רונן ורננה - הטלוויזיה של המדינה" - רונן
2007-2009: "המובילים" - בתפקיד עצמו
2007-2010: "האי" - בלו / גורדון מילר
2008-2010: "דאוס" - דאוס (קול)
2009-2010: "מנדלבאום בלש פרטי" - בתפקיד עצמו
2010-2011: "מה בכריש?" - אברם קדברם
2013-2015: "גאליס" - וולקן
2014-2016: "שוברי גלים" - אסי בונדר
2014: "משפחה שולטת" - בתפקיד עצמו
2015: "מיץ ושיר" - סבא טליק
2016-2018: "שכונה" - צ'יטה מימון
2016-2019: "נעלמים" - אריק זיו
2016: "טל והתלתלים" - בתפקיד עצמו
2016: "צומת מילר" - בתפקיד עצמו
2017: "טל והחברים - הקסם הגדול" - טל
2017-2023: "סברי מרנן" - בתפקיד עצמו
2017-2019: "המלאך השומר שלי" - יונה
2019: "כדברא" - שי
2019: "פוראבר" - פסיכולוג
2020: "ספיידרז" - בן קלוגר
2020: "אגדות מרשמלו" - טל
2020-2022: "זיגי" - קלוד
2021: "מותק בול באמצע" - בתפקיד עצמו
2021: "סקיי" (דיבוב) - טיקיי
2022: "יער ההרפתקאות" - טל
2024: "רוני ותום" - בתפקיד עצמו
2024–2025: "מיכל הקטנה ואוצר הפיראטים" - טל
2025: "חג של יצירה עם יויו, מיכל הקטנה, טל מוסרי וסתיו בכל הצבעים"

מנחה 
1997–1998: "הכיתה המעופפת"
1997–2015, 2022: "ששטוס"
1997-2005: "כדור פורח"
1997–2015: "ערוץ הילדים"
1997: "מרכז העניינים"
1999: "עשינו עשר"
2004-2012: "מסע קיץ"
2008–2010: "צופן דאוס"
2009: "האולפן השקוף"
2009: "שבת של קלאסיקה"
2010–2012: "המקום האמיתי" - מנחה / צחי / יואב / משה רבנו / דמויות שונות
2010–2014: "ניפגש בסיבוב"
2012: "בית ספר למוסיקה: עולים כיתה"
2012: "הקול נשאר במשפחה"
2012–2016: "סתאאאם!"
2012–2013: "בהפוכה"
2013–2014, 2022: "הבנים והבנות"
2016-2018: "צ'מפיונסניק"
2017: "חבורת הספסל בדרך לחלל"
2013-2023: "הבנים והבנות"
2023–2024: "יוגה עם כוכבים"

קולנוע
2000: "כובע קסמים" - שרת / איש ברחוב
2001: "ורק אני לא" - מורה לדרמה
2002: "אח שלי הגדול" - אורי
2008: "היא לא תדע" - דמויות שונות
2017: "מבצע ביצה" - כפיר עצמון
2019 - "המוסד" - בתפקיד עצמו

על הבמה ופסטיגלים
1997: פסטיגל 97 - לונה פארק
1998: פסטיגל 98 - חלומות
2000: צעצוע של פסטיגל
2001: המחזמר עמי ותמי - עמי
2001: הצגה מכתב לנועה
2002: פסטיגל מהסרטים
2003: המחזמר עלי באבא - טינבד
2004: המחזמר טרזן וג'יין - צ'יטה הקוף
2005: תשמ"ד (הבימה) - נחמן
2005: המופע שיר נולד
2006: פסטיגל גיבורי הממלכה האבודה - איש השאלות
2007: המחזמר נרניה - האריה, המכשפה וארון הבגדים - פיטר פיוונסי
2008: תפוס ת'פסטיגל - אמנון פורל
2010: שרק המחזמר - פינוקיו
2010: לילה מטורף בפסטיגל - נפוליאון
2011: המחזמר הצילו שכחו אותי בבית - ג'וש
2012: הביטלס בערוץ הילדים
2012: SPY פסטיגל - קפטן גאדג'ט
2013: המחזמר שלגיה והצייד - שפיץ הגמד
2014: משחקי הפסטיגל - יוניברס
2015: מחזמר "הקוסם!" - אריה האריה
2016: הופ! מותק של פסטיבל 9 - יוצאים לדרך
2017: ההצגה הרפתקאות דוד אריה והמכשפה חמתותה (הבימה) - דוד אריה
2017: המחזמר "סימני דרך" (הבימה) - חיליק
2018: המחזמר "עמי ותמי" - עמי
2019: גבעת חלפון אינה עונה (הבימה) - רפאל "ג'ינג'י" מוקד (לסירוגין עם רוי מילר)
2019: המחזמר "רפונזל" - הנסיך השחקן
2020: MY פסטיגל
2021: בוסתן ספרדי (הבימה) - מושון קסטל (לסירוגין עם משה אשכנזי)
2021: המכבים - הקרב האחרון - יהודה המכבי
2021: עוד חוזר הניגון (הבימה) - עודד קוטלר
2022: הצגת הילדים הכבש השישה עשר (הבימה) - יונתן (לסירוגין עם ניר זליחובסקי)
2022: אידה (הבימה) - אריה לובה (לסירוגין עם עמי סמולרצ'יק)
2022: "קזבלן" (הבימה) - ג'וש קצין המשטרה
2022: המחזמר "מתנות קטנות" - טל
2023: המופע כוכבי האור - עצמו
2023: הגברת הראשונה (הבימה) - דוד אלעזר (דדו) (לסירוגין עם ניר זליחובסקי)
2024: המחזמר "אלאדין ויסמין" - אלאדין
2024: המחזמר "מתנות קטנות - החנות המכושפת" - טל
2025: "יציאת מצרים - סיפור ההגדה" - טל
2024: האמיני יום יבוא (הבימה) - עציוני
2025: גבעת חלפון אינה עונה (מעין צלנר הפקות) - ג'ינג'י
2025: "משחקי הקיץ - אתגר החוף הגדול" לצד משפחת טרסוב
2025: IMAGINE פסטיגל
2026: "יציאת מצרים - סיפורו של עם" - טל 

קישורים חיצוניים

הערות שוליים

קטגוריה:זמרים ישראלים
קטגוריה:זמרים השרים בעברית
קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:מדבבים ישראלים
קטגוריה:צהלה: אישים
קטגוריה:בוגרי תלמה ילין
קטגוריה:מנחי ערוץ הילדים
קטגוריה:זוכי פרס התיאטרון הישראלי
קטגוריה:בוגרי בית הספר לאמנויות תל אביב
קטגוריה:משתתפי הזמר במסכה (תוכנית טלוויזיה ישראלית)
קטגוריה:זוכי הפסטיגל
קטגוריה:משתתפי פסטיבל שירי הילדים
קטגוריה:משתתפי מותק של פסטיבל
קטגוריה:חברי להקת צעירי תל אביב
קטגוריה:חברי להקת חיל החינוך
קטגוריה:מנחי טלוויזיה ישראלים
קטגוריה:פרזנטורים ישראלים
קטגוריה:מנחים ישראלים
קטגוריה:שחקני מחזות זמר ישראלים
קטגוריה:בדרנים ישראלים
קטגוריה:מנחי טלוויזיה יהודים
קטגוריה:כוכבי ילדים
קטגוריה:ישראלים שנולדו ב-1975